శంకరంబాడి సుందరాచారి
తెలుగు రచయిత లలో శంకరంబాడి సుందరాచారి (ఆగష్టు 10, 1914 - ఏప్రిల్ 8, 1977) కి ఒక ప్రత్యేక స్థానం ఉంది. తెలుగు ప్రజలకు, ఆంధ్ర ప్రదేశ్‌ రాష్ట్రానికి రాష్ట్ర గీతమైన మా తెలుగు తల్లికి మల్లె పూదండ అందించాడు.
సుందరాచారి, 1914 ఆగష్టు 10 న తిరుపతిలో జన్మించాడు. అతని మాతృభాష తమిళం. మదనపల్లెలో ఇంటర్మీడియట్ వరకు చదివాడు. చిన్నతనం నుండే ఆయన స్వతంత్ర భావాలు కలిగి ఉండేవాడు. బ్రాహ్మణోచితములైన సంధ్యావందనము వంటి పనులు చేసేవాడు కాదాయన. తండ్రి మందలించగా జంధ్యాన్ని తెంపివేసాడు. తండ్రి మందలింపునకు కోపగించి, పంతానికి పోయి, ఇంటి నుండి బయటికి వెళ్ళి పోయాడు.
లాహిరి మహాశయులు
శ్యామ చరణ్ లాహిరి (Bengali: শ্যামাচরণ লাহিড়ী "Shêmā Chôron Lahiṛi") (1828 సెప్టెంబరు 30 - 1895 సెప్టెంబరు 26) "లాహిరి మహాశయుడు"గా ప్రసిద్ధుడు. ఈయన భారత యోగీశ్వరులు మరియు మహావతార్ బాబాజీకి శిష్యులు. ఆయన "యోగిరాజ్" మరియు "కాశీ బాబా"గా సుపరిచితుడు. ఈయన 1861 లో మహావతార్ బాబాజీ నుండి యోగంలో ఒక భాగమైన క్రియా యోగను నేర్చుకున్నారు. ఈయన యుక్తేశ్వర్ గిరి అనే యోగికి గురువు.